Proiect

**GUVERNUL REPUBLICII MOLDOVA**

**H O T Ă RÂ R E nr.\_\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2023**

**Chișinău**

**cu privire la modificarea Anexa nr.1 la Hotărârea Guvernului nr. 21/2023 privind acordarea protecției temporare persoanelor strămutate din Ucraina**

În temeiul articolului 12 și articolului 22 din Legea nr. 270/2008 privind azilul în Republica Moldova (Monitorul Oficial al Republicii Moldova, 2009, nr. 53-54, art. 145), Guvernul HOTĂRĂȘTE:

1. Anexa nr. 1 la Hotărârea Guvernului nr. 21/2023 privind acordarea protecției temporare persoanelor strămutate din Ucraina (Monitorul Oficial, 2023, nr. 21-22 art.38), cu modificările ulterioare, se modifică după cum urmează:

1. Punctul 2 se completează cu subpunctul 7) cu următorul cuprins:

„7) Părinții sau reprezentanții legali, resortisanți ai țărilor terțe, altele decât Ucraina, care însoțesc copilul minor beneficiar de protecție temporară”;

1. Punctul 12 se completează cu subpunctul 4) cu următorul cuprins:

„4) Declarația pe proprie răspundere privind adresa de reședință depusă la Inspectoratul General pentru Migrație al Ministerului Afacerilor Interne. Modelul declarației se aprobă prin ordinul șefului Inspectoratului General pentru Migrație, prin care solicitantul protecției temporare este preîntâmpinat de răspundere penală pentru falsul în declarații, în conformitate cu prevederile articolul 3521 Cod penal.”.

2. Prezenta hotărâre intră în vigoare la data publicării în Monitorul Oficial al Republicii Moldova.

**Prim-Ministru Dorin RECEAN**

Contrasemnează:

Ministrul afacerilor interne Adrian EFROS